open-index/open-wikipedia-markdown huggingface dataset:
Iago Negueruela

**Iago Negueruela Vázquez**, nado en 1980 en Santiago de Compostela, é un político balear de orixe galega, conselleiro do Goberno Balear na IXª lexislatura.

## Traxectoria 
Fillo do político e sindicalista Enrique Negueruela, licenciouse en dereito pola Universidade de Santiago de Compostela e traballou despois como funcionario do Corpo Superior de Inspectores de Traballo e da Seguridade Social, e é membro da Unión Progresista de Inspectores de Traballo.

Figurou como independente nas listas do PSIB-PSOE ás eleccións ao Parlamento das Illas Baleares de 2015, sen saír elixido deputado. Non obstante, en xullo de 2015 entrou no goberno balear como conselleiro de Traballo, Comercio e Industria.

## Notas
Espiral (álbum)

***Espiral*** é o sexto álbum de estudio do grupo de folk galego Luar na Lubre. Foi publicado o 8 de abril de 2002, baixo o selo Warner Music.

O disco gravouse nos estudios Bruar (A Coruña), entre xaneiro e febreiro de 2002, e foi producido por Xabier Ferreiro e Bieito Romero. Os temas "Hai quen di", "El derecho de vivir en paz", "Ara Solis", "Espiral" e "Costa da Morte" foron producidos por Donal Lunny.

## Lista de cancións 
## Colaboracións 
*Donal Lunny: bouzouki, bass bodhran, teclados e guitarra (1, 2, 3, 5, 9)
*Nollaig Casey: fidle (1, 2, 5, 9)
*Mairtin O'Connor: acordeón diatónico (1, 2, 3, 5, 9)
*Javier Chacón: bombardas (5)
*Fernando Villar: teclados (4, 6)
*Javier Tejedor: caixa "Premier" (7, 10)
*Brais Maceiras: acordeón diatónico (8)
*Elías García: bouzouki (8)
*"Ludus Tonalis": voces (7)
*Nani García: arranxos orquestrais (6, 10)
*Orquestra Sinfónica de Bratislava dirixida por David Hernando (6, 10)
*Afonso Morán: contrabaixo (1, 2, 3, 4, 5, 6, 7, 8, 9, 10)
*Wafir S. Gibril: laúde (6)

## Véxase tamén 
### Ligazóns externas 
*Páxina oficial do grupo
*Datos do álbum en itunes.apple.com
Eugénie Grandet

***Eugénie Grandet*** é unha novela publicada en 1833 do autor francés Honoré de Balzac. Fala da miserie e de como se transmite de pai a filla, Eugénie, a través da súa insatisfacción amorosa co seu curmán. Como é común en Balzac, tódalas personaxes da novela son plenamente efectivos. Balzac concibe o seu ambicioso proxecto, *La Comédie humaine*, mentres escribe *Eugénie Grandet* e incopora nela a *Comédie* coa revisión dos nomes dalgunhas personaxes na segunda versión, que está adicada a Maria Du Fresnay, a súa amante e nai da súa filla Marie-Caroline Du Fresnay, e que máis tarde foi provada como a "auténtica" Eugénie Grandet.

Foi traducida ó galego por Emma Lázare Rodríguez e publicado por Biblos Clube de lectores no 2005. A tradución de Lázare gañou o Premio de Tradución Plácido Castro de 2003.

## Notas
## Véxase tamén 
### Ligazóns externas 
* Eugénie Grandet en galego por Emma Lázare Rodríguez
Pedro Moreda Debén

**Pedro Moreda Debén**, nado na Devesa (Ribadeo) en 1852 e finado na vila de Ribadeo o 27 de xullo de 1928, foi un industrial indiano adicado ó negocio tabaqueiro.

## Traxectoria 
Fillo de Juan Moreda Sarmiento e Etelvina Debén Colmenares, emigrou cedo xunto con outros dous irmáns a Cuba, onde conseguiu fundar unha próspera industrial tabaqueira. Fabricou puros coas marcas *Flor de Moreda* (a partir de 1882), *Cornelia*, *Imparcial* e *La Diligencia*. Os seus cigarros tiveron medalla de ouro nas exposicións de Bruxelas (1888 e 1897) e Anveres (1891). Suicidouse cun tiro en Ribadeo o 27 de xullo de 1928.

Á súa morte, a fabricación quedou en mans do seu irmán Bernardo e logo foi adquirida e trasladada ós EEUU. O seu éxito e as relacións con xentes da Devesa fixeron de tirón para a emigración da zona cara a Cuba.

## Notas
Cloruro de guar hidroxipropiltrimonio

O **cloruro de guar hidroxipropiltrimonio** é un composto orgánico e un derivado hidrosoluble de sal de amonio cuaternario proveniente da goma de guar. Dá propiedades de acondicionamento aos xampús e aos diversos produtos para o cabelo.

Foron estudados os efectos da densidade de carga catiónica nunha concentración de guar en solución acuosa e o tempo de duración deste no tratamento de decoloramento do cabelo nos europeos. Un método de test mecánico foi aplicado con éxito para determinar a eficacia dos produtos catiónicos para mellorar a facilidade de peitearse. Os resultados foron confirmados nunha determinada formulación nun champú aplicado a un cabelo virxe e branqueado.

## Véxase tamén 
### Ligazóns externas 
* EE.UU patente número 5817608 , Stephen R. Bell, "Cleansing compositions containing conditioning agents and refined agricultural grains" (en galego "Composicións de limpeza que conteñan axentes de acondicionamento e grans refinados agrícolas"), emitido o 6-10-1998, atribuído a Brimms Inc.
Rocío de Frutos

**María del Rocío de Frutos Madrazo**, nada en Valladolid o 21 de xaneiro de 1967, é unha política galega do PSdeG-PSOE.

## Traxectoria 
Licenciada en Dereito pola Universidade de Valladolid e diploma de Estudos Avanzados pola Universidade de Vigo. Profesionalmente é inspectora de traballo. Desde 1990 está destinada en Ourense. Ocupou postos de relevancia política ao traballar como secretaria xeral da subdelegación do goberno en Ourense, entre 2004 e 2008. En 2010 figurou no equipo co que Jaime Cabeza se presentou, sen éxito, ao reitorado da Universidade de Vigo, nas eleccións que foron gañadas por Salustiano Mato.

Encabezou a lista do PSOE pola provincia de Ourense nas eleccións xerais de 2015, logo de ser designada pola dirección galega do partido e en contra da opinión da militancia, que escollera en primarias a Laura Seara.

Foi unha dos quince deputados do PSOE que votaron en contra na segunda sesión de investidura de Mariano Rajoy para presidente o 29 de outubro de 2016.

Actualmente é a directora provincial do INSS en Ourense.

## Notas 
## Véxase tamén 
### Outros artigos 
* Lista de deputados galegos no Congreso desde a Transición
### Ligazóns externas 
* Ficha no Congreso dos Deputados
Rego de Duomes

O **rego de Duomes** é un afluente pola marxe esquerda do río Barcala.

## Curso 
Nace na Pedra do Posadoiro, preto das aldeas de Buchaín e Vilar da Torre, e discorre polos concellos da Baña e de Negreira onde desemboca no río Barcala preto do Pazo do Cotón.

## Notas
The World Is Not Enough

***The World Is Not Enough*** é o décimo noveno filme da serie de James Bond, e o terceiro protagonizado por Pierce Brosnan. Foi dirixido por Michael Apted, con historia orixinal e guión de Neal Purvis, Robert Wade e Bruce Feirstein. Foi producido por Michael G. Wilson e Barbara Broccoli. O título foi tomado dunha liña da novela de 1963 ''On Her Majesty's Secret Service''.

## Personaxes 
* Pierce Brosnan como James Bond, 007.
* Sophie Marceau como Elektra King
* Robert Carlyle como Renard
* Denise Richards como Dr. Christmas Jones
* Robbie Coltrane como Valentin Zukovsky
* Judi Dench como M
* Colin Salmon como Charles Robinson
* Desmond Llewelyn como Q
* John Cleese como R
* Samantha Bond como Miss Moneypenny: M's secretary
* Serena Scott Thomas como Dr. Molly Warmflash.
* John Seru como Gabor
* Ulrich Thomsen como Sasha Davidov
* Goldie como Bullion
* Maria Grazia Cucinotta como Giulietta da Vinci
* David Calder como Sir Robert King

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Corey Brewer

**Corey Wayne Brewer**, nado o 5 de marzo de 1986 en Portland, Tennessee, é un ex xogador profesional de baloncesto estadounidense. Cunha altura de 2,06 m, xogaba nas posicións de ala e escolta. Antes de ser elixido no Draft da NBA de 2007 polos Minnesota Timberwolves, Brewer formou parte dos Florida Gators, con quen conseguiu dous campionatos da NCAA.

## Traxectoria 
### Universidade 
Corey acudiu ao Portland High School en Portland, Tennessee, a súa cidade natal. Durante o seu ano sénior fixo unha media de 29,4 puntos e 12,8 rebotes por partido, sendo elixido tamén como McDonald's All American. Tras isto matriculouse na Universidade de Florida, onde certificou unha exitosa carreira de tres anos na NCAA. Logrou dous campionatos consecutivos, ademais de senllos títulos da Southeastern Conference (SEC). Na Final Four de 2007 foi designado MVP. Debutou na temporada 2004−05, facendo unha media de 7,5 puntos, 3,4 rebotes e 1,4 roubos por partido. O seu máximo en puntos conseguiuno fronte a Mississippi State nos Cuartos de Final do Torneo da Southeastern Conference (SEC).

Mellorou ostensiblemente no seu ano sophomore con 12,7 puntos, 4,8 rebotes e 3,3 asistencias por partido. De feito, rexistrou o primeiro triplo-dobre na historia dos Gators ao asinar 15 puntos, 10 rebotes e 13 asistencias fronte a Jacksonville. Fronte a Vanderbilt superou o seu tope en anotación con 26. Paseáronse na Final Four, primeiro derrotando a George Mason en semifinais 73-58 con 19 puntos de Corey, e despois 73-57 ante UCLA con 11 puntos. Foi incluído no Mellor Quinteto da Final Four e no 2º Mellor Quinteto da SEC.

Na súa última tempada en Florida, a 2006-07, reeditou título de NCAA. Na Final Four derrotaron a UCLA en semifinais, con 19 puntos de Brewer, e a Ohio State de Greg Oden na final. Fixo unha media de 13,2 puntos, 4,7 rebotes e 2,9 asistencias. Foi elixido MVP da Final Four, incluído no Mellor Quinteto da SEC e nomeárono Mellor Defensor da SEC. Finalizou a súa carreira con 198 puntos no torneo NCAA, récord até ese momento don Florida Gators. O 5 de abril de 2007, Brewer declarouse elixíbel para o Draft da NBA.

### NBA 
Brewer foi elixido por Minnesota Timberwolves no sétimo posto da primeira rolda do Draft de 2007. O 22 de febreiro de 2011 foi traspasado aos New York Knicks a cambio de Eddy Curry, Anthony Randolph e tres millóns de dólares. Aos poucos días foi cortado sen chegar a debutar e asinou con Dallas Mavericks, equipo co que conseguiu o anel de campión da NBA. O 13 de decembro de 2011, Brewer foi traspasado xunto con Rudy Fernández a Denver Nuggets a cambio dunha segunda rolda de draft.

Brewer regresou aos Timberwolves o 12 de xullo de 2013, asinando un contrato por tres anos e 15 millóns de dólares. Con todo, o 19 de decembro de 2014 foi traspasado aos Houston Rockets nun acordo entre tres equipos que involucrou aos Philadelphia 76ers e aos Timberwolves. O 3 de xullo de 2015 obtén un novo contrato cos Houston Rockets por 3 anos máis e 24 millóns de dólares.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference
Marián Ferreiro

Co nome de **Marián Ferreiro** podemos referirnos a:
* Mariam Ferreiro Vidarte (Lourenzá, 1951), política do PSdeG-PSOE.
* Marián Ferreiro Díaz, política de Terra Galega.
Tecumseh

**Tecumseh**, nado en marzo de 1768 e finado o 5 de outubro de 1813, foi un líder nativo americano dos shawnee e dunha gran confederación tribal (coñecida como Confederación de Tecumseh) que se opuxo ós Estados Unidos durante a Guerra de Tecumseh e se converteu en aliado dos británicos na Guerra de 1812.

Tecumseh medrou no territorio de Ohio durante a guerra de independencia dos Estados Unidos e na Guerra india do noroeste, onde estivo constantemente exposto á guerra. Cos americanos movéndose continuamente cara ao oeste logo de que os británicos cedesen o Val de ós Estados Unidos en 1783, os shawnee movéronse máis cara ao noroeste. En 1808, asentáronse en Prophetstown, na actual Indiana. Co obxectivo de estabelecerse nunha nación india independente ó leste do Mississippi baixo protección británica, Tecumseh traballou para recrutar tribos para a súa confederación dende o sur dos Estados Unidos.

## Notas 
## Véxase tamén 
### Bibliografía 
* Dowd, Gregory Evans. *A Spirited Resistance: The North American Indian Struggle for Unity, 1745-1815*. Baltimore: Johns Hopkins University Press, 1992. ISBN 0-8018-4236-0
* Drake, Benjamin. *Life of Tecumseh and of His Brother the Prophet; With a Historical Sketch of the Shawanoe Indians*. (Mount Vernon: Rose Press, 2008).
* Eckert, Allan. *A Sorrow in Our Hearts: The Life of Tecumseh*. Nova York: Bantam Books, 1992. ISBN 0-553-56174-X
Mariam Ferreiro

**María Ángeles Ferreiro Vidarte**, coñecida como **Mariam Ferreiro** e ocasionalmente escrita como **Marián Ferreiro**, nada en Lourenzá en 1951, é unha política do PSdeG-PSOE.

## Traxectoria 
Profesionalmente, traballa no Centro de Planificación Familiar da Coruña, cidade na que viviu as últimas décadas.

En 1999 figurou na lista do PSdeG-PSOE aos comicios locais na cidade da Coruña, lista que encabezaba Francisco Vázquez, e resultou elixida. Foi concelleira de Infraestruturas na Coruña no equipo de Vázquez ata que foi destituída.

Despois dun tempo apartada da primeira fila política, en 2012 figurou de número sete na candidatura do PSdeG-PSOE ás eleccións galegas, e aínda que non resultou elixida, as sucesivas dimisións de persoas que a precedían na lista fixeron que a finais de 2015, con menos dun ano de lexislatura por diante, se convertese en deputada no Hórreo en substitución de Beatriz Sestayo.

En 2012 tamén foi elixida secretaria de Emigración e Inmigración na Comisión Executiva do PSdeG, no seu congreso de Santiago de Compostela, pero non continuou no posto en subseguintes executivas.
Carmen Viance

**Carmen Hernández Álvarez**, artisticamente coñecida como ***Carmen Viance***, nada en Madrid o 21 de xuño de 1905 e finada na mesma cidade o 25 de xullo de 1985, foi unha actriz española.

## Traxectoria 
Unha das máis destacadas actrices da época do cine mudo español e por algúns considerada como a primeira estrela que apareceu na Historia do cine español. Cando traballaba como mecanógrafa foi descuberta polo director de cine José Buchs, que lle ofrece o papel protagonista na película *Mancha que limpia* (1924).

Entre 1924 e 1930 roda preto de vinte películas con algúns dos máis destacados cineastas da época como Fernando Delgado ou Florián Rey. Entre os títulos que protagoniza figuran *La casa de la Troya* (1925), *Gigantes y cabezudos* (1925), *El lazarillo de Tormes* (1925), *Viva Madrid, que es mi pueblo* (1928) ou *La aldea maldita* (1929/1930).

Coa chegada do cine sonoro, a súa carreira eclipsase e só volvería aparecer ante as cámaras en *Currito de la Cruz* (1936), *Paloma de mis amores* (1946) e *La casa de la lluvia* (1943), antes da súa retirada definitiva.

## Véxase tamén
Osceola

**Osceola**, nado como **Billy Powell** en 1804, e finado en xaneiro de 1838, foi un influente líder dos seminoles en Florida. De ascendencia mesturada, creek, escocés e inglés, foi criado como un creek pola súa nai segundo o sistema matrilineal da tribo. Migrou coa súa tribo a Florida cando era neno xunto con outros refuxiados Red Stick despois da súa derrota en 1814 na guerra creek.

En 1836, Osceola liderou unha pequena banda de guerreiros na resistencia seminole durante a segunda guerra seminole, cando os Estados Unidos tentaron deportar a tribo das súas terras en Florida. Converteuse en conselleiro de Micanopy, o principal xefe dos seminole dende 1825 até 1849. Osceola liderou a guerra de resistencia até que foi capturado en setembro de 1837 por engano, baixo unha bandeira de tregua, cando foi a un forte dos Estados Unidos para falar de paz. Por mor da súa fama, Osceola atraeu visitantes e pintores. Morreu poucos meses despois en prisión en Fort Moultrie, Charleston, Carolina do Sur, e o motivo declarado foi unha infección de malaria.

## Notas 
## Véxase tamén 
### Bibliografía 
* Marcus, Martin L. *Freedom Land*. Fiction, Forge Books (Tom Doherty Associates), 2003.
* Milanich, Jerald T. "Osceola's Head", *Archaeology*, xaneiro/febreiro de 2004
* Wickman, Patricia R. ''Osceola's Legacy''. University of Alabama Press, 1991.
Democràcia i Llibertat

**Democràcia i Llibertat** (en galego: *Democracia e Liberdade*) é unha coalición política nacionalista que se presentou ás xerais de 2015 nas catro provincias catalás.

Está formada por  Convergència Democràtica de Catalunya (CDC), Demòcrates de Catalunya (DC), que era unha escisión de carácter soberanista de Unió Democràtica de Catalunya, e Reagrupament, que no seu momento fora unha escisión de Esquerra Republicana de Catalunya, neste caso á dereita desta formación.

O líder da coalición é Francesc Homs, de Convergència Democràtica de Catalunya.
Escritura Vinča

frame|Unha vasilla de barro desenterrada en Vinča, atopada a unha profundidade de 8,5 m.
A **escritura Vinča**, tamén chamada *alfabeto Vinča* ou *Escritura europea antiga*, é o nome dado a un tipo de marcas atopadas nunha serie de artefactos prehistóricos achados no sueste de Europa. Algúns consideran as marcas como un sistema de escritura, atribuíbel á cultura de Vinča, que habitou a rexión cara a 6000-4000&nbsp;a.&nbsp;C.
Outros dubidan que as marcas representen unha escritura, citando a brevidade das inscricións atopadas e o escaso de símbolos repetidos.

## Descubrimento das inscricións 
[thumb|Amuleto de arxila, unha das táboas de Tărtăria atopadas preto de Tărtăria, [Romanía, e datadas cara ao 4500&nbsp;a.&nbsp;C.]]
En 1875, as escavacións arqueolóxicas de Zsófia Torma (1840–1899) en Turdaş (Tordos), preto de Orăştie en Transilvania (actual Romanía), descubriron un grupo de obxectos con inscricións de símbolos descoñecidos. Obxectos similares atopáronse durante as escavacións de 1908 en Vinča, un suburbio da cidade serbia de Belgrado, a 120&nbsp;km de Tordos. Máis tarde, apareceron obxectos en Banjica, tamén en Belgrado. 
A cultura foi chamada cultura Vincha-Tordos, e as inscricións, **escritura Vincha-Tordos.**

O descubrimento das táboas de Tărtăria en Romanía por Nicolae Vlassa en 1961 impulsou o debate. Vlassa considerou as inscricións como pictogramas, e a datación por carbono dos obxectos cara ao 4000&nbsp;a.&nbsp;C. convertíao no primeiro sistema de escritura.

Como dato, apareceron moitos máis fragmentos con inscricións similares en varias escavacións arqueolóxicas, principalmente en Grecia (Táboa de Dispilio), Bulgaria (Táboas de Gradeshnitsa), Macedonia do Norte, Romanía (Táboas de Tărtăria), leste de Hungría, Moldova, sur de Ucraína e outros lugares da antiga Iugoslavia.

## Véxase tamén 
### Bibliografía 
* Gimbutas, Marija: The Gods and Goddesses of Old Europe 7000 - 3500 BC, Mythos, Legends and Cult Images. 1974.
* Griffen, Toby D.: *Deciphering the Vinca Script.* , 2005.https://web.archive.org/web/20091022225742/http://geocities.com/Athens/Delphi/8610/index.html
* Pešić, Radivoje: *The Vincha Script.* ISBN 86-7540-006-3.
* Pešić, Radivoje: “On the Scent of Slavic Autochthony in the Balkans”, en *Macedonian Review* 19, n.º 2-3 (115-116). 1989.
* Winn, Milton McChesney: *The signs of the Vinča Culture*&nbsp;: an internal analysis&nbsp;: their role, chronology and independence from Mesopotamia. 1973.
* Winn, Shan M. M.: Pre-writing in Southeastern Europe: the sign system of the Vinča culture, ca. 4000 BC. 1981.
### Ligazóns externas 
* Arxiv.org (The Number System of the Old European Script - Eric Lewin Altschuler).
* OmniGlot.com (símbolos vincha).
* Prehistory.it (The Old European Script: Further evidence - Shan M. M. Winn)
* Proel.org (artigo sobre a escritura tartaria).
### Outros artigos
* Escritura.
* Táboas de Gradeshnitsa.
Sementeira (álbum)

***Sementeira*** é o terceiro álbum de estudio do grupo galego de folk Fuxan os Ventos. Foi publicado en 1978, baixo o selo Philips.

## Lista de cancións
Calvin Murphy

**Calvin Jerome Murphy**, nado o 9 de maio de 1948 en Norwalk, Connecticut, é un ex xogador profesional de baloncesto estadounidense que xogou durante os seus trece anos de carreira nos San Diego / Houston Rockets da National Basketball Association (NBA). Actualmente traballa no equipo de televisivo de Root Sports dos Rockets. Cunha altura de 1,75 m, Murphy é o xogador máis baixo en formar parte do Basketball Hall of Fame e en participar nun All-Star.

## Traxectoria 
### Universidade 
Nado en Norwalk, Connecticut, Calvin Murphy estudou na Universidade de Niágara durante tres anos, sendo elixido no primeiro equipo All-America en dúas ocasións e unha no segundo. Anotou 2.548 puntos nos 77 partidos que disputou (33,3 puntos por partido), unha das mellores marcas da historia da NCAA. Curiosamente a súa mellor tempada foi a de novato, na cal fixo unha media de 38,2 puntos por encontro.

### Profesional 
A pesar desas cifras na súa etapa universitaria, e quizais por militar nunha universidade de segunda fila, non foi elixido no Draft da NBA de 1970 até a primeira posición da segunda rolda (posto 18 total), polos San Diego Rockets, equipo que ao ano seguinte se mudaría á cidade texana de Houston. Na súa primeira tempada, tras facer 15,8 puntos e 4 asistencias por partido, foi incluído no mellor quinteto de rookies. Durante as súas trece temporadas como profesional foi acumulando récords do seu momento, como o de mellor porcentaxe de tiros libres da historia da liga cando conseguiu un 95,8% (206 de 215 tiros libres). Tamén foi o máximo anotador histórico dos Rockets, até a chegada de Hakeem Olajuwon. Conseguiu chegar ás Finais da NBA en , perdendo ante os Boston Celtics en 6 partidos. No total da súa traxectoria profesional, fixo unha media de 17,9 puntos e 4,4 asistencias por partido, cun 89,2% en tiros libres. En 1993 foi incluído no Basketball Hall of Fame.

## Notas 
## Véxase tamén 
### Ligazóns externas 
* Biografía en NBA.com
* Estatísticas en Basketball Reference
Ralph Sampson

**Ralph Lee Sampson, Jr.**, nado o 7 de xullo de 1960 en Harrisonburg, Virxinia, é un ex xogador profesional de baloncesto estadounidense que xogou durante 9 temporadas cos Houston Rockets, Golden State Warriors, Sacramento Kings e Washington Bullets da National Basketball Association (NBA). Cunha altura de 2,24 m, foi escollido no primeiro lugar no Draft da NBA de 1983. Nos seus tres primeiros anos na competición fixo unha media de 20,7 puntos e 10,9 rebotes por partido, o que lle valeu ser nomeado Rookie do Ano. Porén, as lesión cortaron a súa progresión, provocando a súa perda de protagonismo cos anos. Desde 2012 é membro do Salón da Fama do Baloncesto.

## Traxectoria 
Elixido no primeiro posto do Draft da NBA polos Houston Rockets, na súa primeira temporada na competición fixo unha media de 21,0 puntos e 11,1 rebotes por partido, o que lle valeu para ser nomeado Rookie do Ano. Tras manter a súa achega durante tres anos, na temporada  guiou xunto a Hakeem Olajuwon aos Rockets ás Finais da NBA, eliminando nas finais de conferencia a Los Angeles Lakers de Magic Johnson, James Worthy e Kareem Abdul-Jabbar. No quinto encontro desa eliminatoria, Sampson deu a vitoria ao seu equipo cunha canastra sobre a bucina.

A partir de aí, a súa carreira comezou a deteriorarse debido aos seus problemas de xeonllo. En 1988 foi traspasado aos Golden State Warriors, onde as lesións limitaron moito o seu xogo. En 1989 foise aos Sacramento Kings para xogar as temporadas  e , facendo unha media de 4,2 e 3 puntos respectivamente. Finalizou a súa carreira na NBA cos Washington Bullets en , facendo unha media de 2 puntos por encontro. Antes de retirarse, xogou oito partidos no Unicaja Málaga da Liga ACB. O 2 de abril de 2012, anuniouse a súa incorporación ao Naismith Memorial Basketball Hall of Fame.

## Notas 
## Véxase tamén 
### Ligazóns externas 
* Estadísticas en Basketball Reference
Tinariwen

**Tinariwen** (en tamasheq: ⵜⵏⵔⵓⵏ, con vocais ⵜⵉⵏⴰⵔⵉⵓⴻⵏ, pronunciado tinariwen "desertos", plural de ténéré "deserto") é un grupo musical tuareg procedente da rexión do deserto do Sáhara ó norte de Malí. A banda foi creada en 1979 en Tamanrasset, Alxeria, pero regresou a Malí despois do cesamento da violencia da década de 1990. O grupo comezou a ser coñecido fóra da rexión do Sáhara despois do lanzamento de *The Radio Tisdas Sessions*, e coas actuacións no Festival au Désert de Malí e no Festival de Roskilde en Dinamarca. A súa popularidade fíxose internacional co lanzamento do seu traballo *Aman Iman* en 2007, que foi aclamado pola crítica.

## Notas 
## Véxase tamén 
### Ligazóns externas 
*Páxina oficial
Rudy Tomjanovich

**Rudolph "Rudy" Tomjanovich, Jr.**, nado o 24 de novembro de 1948 en Hamtramck, Míchigan, é un ex xogador e adestrador profesional de baloncesto estadounidense que liderou desde o banco aos Houston Rockets a dous campionatos consecutivos da National Basketball Association (NBA). Actualmente traballa como olleiro para Los Angeles Lakers.

## Traxectoria 
### Universidade 
[miniatura|left|180px|Vestindo a camiseta da [Michigan Wolverines|Universidade de Míchigan.]]
Nado Hamtramck, Míchigan, nunha familia de orixe croata, Rudy Tomjanovich xogou no baloncesto durante tres tempadas cos Wolverines da Universidade de Míchigan, onde acabou por ser o máximo reboteador da historia da universidade. Foi elixido *All American* en 1970, e a súa camiseta co número 45 foi retirada como homenaxe. Fixo unha media de 25,1 puntos e 14,4 rebotes por partido.

### NBA 
Foi elixido na segunda posición do Draft da NBA de 1970 polos San Diego Rockets, equipo que ao ano seguinte se trasladaría a Houston, e onde permanecería durante toda a súa carreira como xogador. Aos poucos o seu xogo foi gañando consistencia, e en catro das súas tempadas superou a media de máis de 20 puntos por partido. Destacou tamén na súa faceta defensiva, conseguindo na súa segunda e terceira temporada 11,8 e 11,6 rebotes por partido respectivamente. Foi elixido en cinco ocasións para disputar o All-Star Game.

Retirouse con 32 anos, tendo feito unha media de 17,4 punetos e 8,1 rebotes por partido.

### Adestrador 
En 1992 fíxose cargo de forma interina do banco dos Houston Rockets, mais acabouse quedando co posto. Na súa primeira tempada completa levou ao seu equipo ao título de División, sendo o primeiro adestrador que o consegue no seu primeiro ano. Con xogadores no seu equipo como Clyde Drexler, Hakeem Olajuwon ou Robert Horry, conseguiu gañar dous aneis de Campión da NBA consecutivos, en  e .

Permaneceu no banco dos Rockets até que, en 2003 diagnosticóuselle un cancro de vexiga que o apartou temporalmente dos bancos. En 2004 regresou ás pistas facéndose cargo dos Lakers, mais tras 41 partidos, resentíndose da súa enfermidade, tivo que ser substituído por Frank Hamblen. Actualmente traballa no equipo californiano como olleiro.

En 1998 ofrecéronlle o posto de seleccionador dos Estados Unidos para competir no Campionato do Mundo de Grecia, ao cal tivo que acudir, tras a renuncia de xogadores da NBA, cun equipo formado principalmente de xente da CBA, unha liga menor. Aínda así, conseguiu a medalla de bronce. En 2000 dirixiu á selección estadounidense nos Xogos Olímpicos de Sidney 2000, gañando a medalla de ouro.

## Notas 
## Véxase tamén 
### Ligazóns externas 
* Biografía en UMich
* Estadísticas en Basketball-Reference
McFly

**McFly** é un grupo inglés de pop rock/pop punk formado en Londres no 2003. Está formado por Tom Fletcher (voz, ukelele, guitarra e piano), Danny Jones (voz, harmónica e guitarra), Dougie Poynter (baixo e voz) e Harry Judd (batería). Asinaron con Island Records dende o 2004 até decembro de 2007, antes de crear o seu propio selo discográfico, Super Records.

McFly acadou a fama despois de que o grupo Busted os axudara a darse a coñecer convidándoos na súa xira de 2004. No 2005, gañaron o Brit Award ó mellor grupo pop británico. O seu primeiro álbum, *Room on the 3rd Floor* acadou o número 1 nas listas de álbums do Reino Unido e foi certificado co dobre platino; converténdose na banda máis nova en ter un álbum de debut no número 1, superando a The Beatles.

## Notas 
## Véxase tamén 
### Ligazóns externas 
* Páxina oficial
Joan Busquets

**Joan Busquets i Grau**, nado en El Prat de Llobregat no ano 1946, é un arquitecto e urbanista catalán de fama internacional. Titulouse na Universidade Politécnica de Cataluña en 1969 e doutorouse na mesma en 1975, ocupando actualmente a cátedra de urbanismo. Tamén é catedrático da Harvard Graduate School of Design da Universidade Harvard dende 2002, e profesor convidado e consultar en universidades de disversos países. A súa firma de arquitectura BAU (B Arquitectura i Urbanisme SL) ten sede en Barcelona. No ano 2011 foi galardoado co Premio Erasmus, un premio anual que outorga a Fundación Praemium Erasmianum a persoas ou institucións que fixeron contribucións excepcionais nos eidos da cultura, humanidades, ciencias sociais e arte, "en recoñecemento ao seu impresionante e multifacético traballo no eido da planificación urbanística".

## Publicacións 
*1992: *Barcelona: Evolución urbanística de una ciudad compacta*, ISBN 978-8476284582
*1994: *Barcelona*, ISBN 978-8471005366
*1999: *La urbanización marginal*, ISBN 978-8483013250
*2008: *Ciutat Vella de Barcelona: Un Passat amb futur*, ISBN  978-8476095669

## Notas 
## Véxase tamén 
### Ligazóns externas 
* Páxina oficial de BAU
* Laboratori d'Urbanisme de Barcelona
Odin (observatorio espacial)

**Odin** é un observatorio espacial da Corporación Espacial Sueca lanzado o 20 de febreiro de 2001 mediante un foguete Start 1 desde Svobodny, en Rusia.

## Características 
A misión de Odin é dobre: estudar, no rango do infravermello a atmosfera terrestre e obxectos astronómicos. O observatorio ten unha precisión de apuntado de 15 segundos de arco e unha capacidade de almacenamento a bordo de 100 MB. Como sensor utiliza un radiómetro crioxénico co que observar nas bandas de 118,25-119,25, 486,1-503,9 e 541,0-580,4&nbsp;GHz cunha resolución de entre 0,1 e 1,0&nbsp;MHz, utilizando tamén un espectrómetro óptico para facer medicións en bandas entre os 280 e 800 nanómetros e na banda de 1270&nbsp;nm. Ambos sensores reciben a luz recollida por un telescopio de tipo gregoriano de 1,1 m de diámetro.

Os gases observados no medio interestelar coas capacidades de Odin son o ioduro de cloro, o vapor de auga, o sulfuro de hidróxeno, o amoníaco e algúns outros. Os gases observados na atmosfera terrestre, pola súa parte, son o monóxido de cloro, o óxido nitroso, o dióxido de nitróxeno, o peróxido de hidróxeno, o ácido nítrico e uns poucos máis.

## Notas
Tempada 1997-98 da NBA

A **tempada 1997-98 da NBA** foi a 52ª na historia da National Basketball Association (NBA). A tempada regular comezou o 31 de outubro de 1997, e rematou o 19 de abril de 1998. Os Playoffs comezaron o 23 de abril de 1998 e remataron o 14 de xuño de 1998 coa disputa do sexto partido das Finais da NBA entre os Chicago Bulls e os Utah Jazz, que tiveron coma campión ós Bulls de Michael Jordan por 4-2.

## Cambios de adestrador 
## Tempada regular 
### Clasificacións 
#### Por división 
#### Por conferencia 
* Aparecen en cor verde as franquías que se clasificaron para disputar os Playoffs.
**x**- Clasificado para playoffs
**y**- Campión de división
**c**- Vantaxe de campo nos playoffs de conferencia
**z**- Vantaxe de campo en todos os playoffs

## Playoffs 
## Estatísticas 
### Líderes individuais 
## Galardóns 
### Premios anuais 
***MVP da Tempada:** Michael Jordan, Chicago Bulls
***Rookie do Ano:** Tim Duncan, San Antonio Spurs
***Xogador Defensivo do Ano:** Dikembe Mutombo, Atlanta Hawks
***Sexto Home do Ano:** Danny Manning, Phoenix Suns
***Xogador máis mellorado:** Alan Henderson, Atlanta Hawks
***Adestrador do Ano:** Larry Bird, Indiana Pacers

***Primeiro equipo All-NBA:**
** F Tim Duncan, San Antonio Spurs
** F Karl Malone, Utah Jazz
** C Shaquille O'Neal, Los Angeles Lakers
** G Michael Jordan, Chicago Bulls
** G Gary Payton, Seattle SuperSonics

***Segundo equipo All-NBA:**
** F Vin Baker, Seattle SuperSonics
** F Grant Hill, Detroit Pistons
** C David Robinson, San Antonio Spurs
** G Tim Hardaway, Miami Heat
** G Rod Strickland, Washington Wizards

***Terceiro equipo All-NBA:**
** F Scottie Pippen, Chicago Bulls
** F Glen Rice, Charlotte Hornets
** C Dikembe Mutombo, Atlanta Hawks
** G Mitch Richmond, Sacramento Kings
** G Reggie Miller, Indiana Pacers

***Primeiro equipo defensivo:**
** F Scottie Pippen, Chicago Bulls
** F Karl Malone, Utah Jazz
** C Dikembe Mutombo, Atlanta Hawks
** G Gary Payton, Seattle SuperSonics
** G Michael Jordan, Chicago Bulls

***Segundo equipo defensivo:**
** F Charles Oakley, New York Knicks
** F Tim Duncan, San Antonio Spurs
** C David Robinson, San Antonio Spurs
** G Eddie Jones, Los Angeles Lakers
** G Mookie Blaylock, Atlanta Hawks

***Primeiro equipo de Rookies:**
** F Tim Duncan, San Antonio Spurs
** F Keith Van Horn, New Jersey Nets
** C Zydrunas Ilgauskas, Cleveland Cavaliers
** G Ron Mercer, Boston Celtics
** G Brevin Knight, Cleveland Cavaliers

***Segundo equipo de Rookies:**
** Maurice Taylor, Los Angeles Clippers
** Cedric Henderson, Cleveland Cavaliers
** Tim Thomas, Philadelphia 76ers
** Bobby Jackson, Denver Nuggets
** Derek Anderson, Cleveland Cavaliers

### Xogadores da semana 
### Xogadores do mes 
### Rookies do mes 
### Adestradores do mes 
## Notas 
## Véxase tamén 
### Outros artigos 
*National Basketball Association

### Ligazóns externas 
*Páxina web oficial da National Basketball Association
Canadien junior de Montréal

Os **Canadien junior de Montréal** en francés, ou os **Montreal Junior Canadiens** en inglés, foron un equipo júnior de hóckey sobre xeo da cidade de Montreal (Quebec, Canadá) que operou entre 1933 e 1972, principalmente na Ligue de hockey junior majeur du Québec (LHJMQ) e a Ontario Hockey Associatión (OHA). Xogaban os seus partidos no Forum de Montréal.

## Campionatos 
**Memorial Cup***Campionato nacional.*
* **1950** Campións vs. Regina Pats
* **1957** Derrota vs Flin Flon Bombers
* **1958** Campións vs. Regina Pats
* **1969** Campións vs. Regina Pats
* **1970** Campións vs. Weyburn Red Wings

**George Richardson Memorial Trophy***Campionato do Leste de Canadá.*
* **1943** Derrota vs. Oshawa Generals
* **1946** Derrota vs. Toronto St. Michael's Majors
* **1947** Derrota vs. Toronto St. Michael's Majors 
* **1950** Campións vs. Guelph Biltmore Mad Hatters
* **1952** Derrota vs. Guelph Biltmore Mad Hatters
* **1956** Derrota vs. Toronto Marlboros
* **1957** Campións vs. Guelph Biltmores
* **1958** Campións vs. Toronto Marlboros
* **1959** Derrota vs. Peterborough Petes
* **1960** Derrota vs. St. Catharines Teepees
* **1969** Campións vs. Sorel Éperviers (Black Hawks)
* **1970** Campións vs. Quebec Remparts

**J. Ross Robertson Cup***Campión da Ontario Hockey Association.*
* **1964** Derrota vs. Toronto Marlboros
* **1969** Campións vs. St. Catharines Black Hawks
* **1970** Campións vs. Toronto Marlboros

**Hamilton Spectator Trophy***First overall in the OHA regular season standings.*
* **1961–1962**  73 points (34 vitorias, 5 empates)
* **1968–1969**  80 points (37 vitorias, 6 empates)
* **1969–1970**  79 points (37 vitorias, 5 empates)
Complexe Sportif Bell

O **Complexe Sportif Bell** (en francés) ou **Bell Sports Complex** (en inlés) é un pavillón multiúsos situado en Brossard (Quebec, Canadá). Próximo á Québec Autoroute 10 e ao centro comercial Quartier Dix30, a súa principal función é a de campo de adestramento oficial do equipo da National Hockey League (NHL) dos Montreal Canadiens. Abriu as súas portas o 12 de decembro de 2008 e ten dúas pistas de hóckey sobre xeo e un campo de fútbol indoor.

## Notas 
## Véxase tamén 
### Outros artigos 
*Centre Bell

### Ligazóns externas 
*Official website  
*Centre Bell  
*Montreal Canadiens
Industrias Motrices Españolas

**Industrias Españolas Motrices SA** (**IMESA**) foi un fabricante galego de automóbiles, fundado en 1983 e liquidado en 2000.

## Historia da compañía 
A empresa foi fundada o 10 de xuño de 1983, comezou coa produción de automóbiles, e as vendas realizáronse a través de SEAT. A sede estaba no polígono industrial de Sabón parcela 140.
 
## Vehículos 
A empresa fabricou vehículos sobre a base de modelos SEAT. Nalgúns casos, utilizouse un marco de tubo especialmente desenvolvido. As carrozarías xeralmente eran de fibra. Os modelos eran limusinas, e pickups. Sobre a base do SEAT Ibiza e o SEAT Ronda, fabricou furgonetas e vehículos de gran capacidade.

## Bibliografía 
* Harald Linz und Halwart Schrader: *Die Internationale Automobil-Enzyklopädie.* United Soft Media Verlag GmbH, München 2008, ISBN 978-3-8032-9876-8
Paco Osuna

**Paco Osuna Pérez**, nado en Barcelona en 1974, é un DJ e produtor catalán.

## Traxectoria 
Despois de pinchar en discotecas valencianas como Puzzle, Heaven ou ACTV, en 1999 conseguiu a residencia na discoteca eivisenca Amnesia Ibiza contratado pola axencia de Sven Väth, *Cocoon*. Unha das súas habilidades máis destacadas é a capacidade de pinchar simultaneamente en tres pratos diferentes. As súas primeiras composicións apareceron en *Lucas Records*: *Smoke paper*, ''Devil's Club* Pt.1 i* Devil's Club* Pt.2. Máis tarde, produciu os seus temas máis recoñecidos en colaboración con Marco Carola, algúns son *Zenit*, Plus 8, *Serial Killers* e *M_nus*. Máis adiante produciu a primeira parte do álbum tech *Amnesia: Ibiza Underground*. Este foi escoitado en varios clubs da Alemaña; como o Tresor (Berlín) o U60311 (Frankfurt).

## Discografía (selección) 
* 2007 - *Crazy* (12 ") Plus 8 *Records Ltd*. 
**Rémixes**
* Adam Beyer - *Swedish silver.*
**Recompilacións Mix**
* *Amnesia Ibiza Underground 2001* - Sessions Vol One
* *Amnesia Ibiza Underground # 3'' - Sessions Vol Six

## Notas
Al otomano se le va la mano

***Al otomano se le va la mano*** é o quinto álbum de estudio da banda galega de garage punk Terbutalina, publicado en novembro de 2015 baixo os selos Folc Records e Grabaciones de Impacto.

Foi gravado nos estudos A Ponte, de Santiago de Compostela, e masterizado por Jim Diamond en Ghetto Recorders (Detroit). Dispoñible gratuitamente para descarga desde Internet, presentan tamén unha edición en vinilo.

## Lista de cancións
## Véxase tamén
### Ligazóns externas
*Páxina oficial do grupo
*Datos do álbum en terbutalina.bandcamp.com
24K Gold

**24K Gold** foi unha banda estadounidense de post-punk formada en San Francisco (California) no ano 2002 e que disolveuse no 2004. Estivo formada por Keith Curts (guitarra e voz), Mike Martinson (batería) e Matt Rosa (baixo).

## Historia 
*24K Gold* formouse no ano 2002 por Keith Curts e Mike Martinson, músicos que estiveron rulando xuntos en varias bandas desde mediados dos anos 90 (como Subpoena The Past, PS Burn This Letter, Hit A Girl e Ghost Orchids) e que traballaron nunha tenda de discos de San Francisco chamada *Epicenter*. Tras a primeira formación, integraron no grupo a Matt Rosa, quen viña de ser o batería de Aaron Montaigne and the Chandeliers.

Tras editar con Kill Shaman (de Oakland) o sinxelo ''Baby's Breath* no 2004 (KSR6), a banda disolveuse.

A dicir da crítica, eran comparables aos "*primeiros Gang Of Four versioneados polos primeiros Unsane*" (James Seizure, en *USS Horsewhip*), e facían "*algo pouco convencional.. non como outras bandas (post-punk)*" (Jack Duckworth, en *Radio Berlin*). Finalmente, na opinión de Dave Clifford (en *Willamette Week*) o grupo era "*todo dedicación e combate emocional... Keith e máis Mike mostraron unha acertada escuridade de arte punk na área da baía (de San Francisco) (a través de) Subpoena The Past e Ghost Orchids, pero o brillo da marca 24K Gold móstrase cun corazón e cunha alma máis perentoria que as súas bandas previas*".

## Discografía 
* *Baby's Breath* - 2004

## Notas 
## Véxase tamén 
### Ligazóns externas 
* Biografía en Lastfm de *24K Gold*
* MySpace de *24K Gold''
Tempadas dos Montreal Canadiens

miniatura|right|300px|Os Canadiens da tempada 1909–10
Os **Montreal Canadiens** ou en francés **Les Canadiens de Montréal** son un equipo profesional de hóckey sobre xeo con base na cidade de Montreal (Quebec, Canadá). Os Canadiens son membros da Atlantic Division na Conferencia Leste da National Hockey League (NHL) e son un dos equipos dos denominados Original Six. O club é oficialmente coñecido como *le Club de hockey Canadien*. Fundado en 1909, o equipo xogou un total de 106 tempadas, oito na National Hockey Association (NHA) e 98 na sucesora da NHA, a NHL. Son o único equipo que xogou todas as temperas de ambas ligas e o único activo da NHL fundado antes da creación da liga. Gañaron a Stanley Cup 24 veces, unha competindo na NHL e 23 veces dende a fundación da NHL. Tamén gañaron 11 O'Brien Cups, 23 campionatos de división, 8 títulos de conferencia, e as súas 3.260 vitorias na liga regular son un récord na historia da liga.

## Lenda 

## NHA (1910–1917) 
### Notas (1910–1917) 
* Os Canadiens finalizaron a tempada 1913–14 empatados cos Toronto Blueshirts. Os Blueshirts gañaron o *play-off* e entón os Canadiens finalizaron na segunda posición.
* Da tempada 1910 á 1916–17, a O'Brien Cup foi entregada ao campión da NHA. 
* A tempada 1916–17 da NHA foi xogada en dúas metades. Montreal clasificouse para o *play-off* a dobre partido decidido por goles totais.

## NHL (1917–1967) 
### Notas (1917–1967) 
* Dende a tempada 1917–18 á 1920–21, a NHL disputouse mediante unha tempada dividida. Os gañadores das dúas partes enfrontábanse nunha eliminatoria a dobre partido decidida por diferenza de goles para gañar a NHL.
* Dende a tempada 1917–18 á 1925–26, a NHL non tivo divisións.
* Entre a tempada 1974–75 e a 1980–81, os títulos de Conferencia eran outorgados ao equipo que finalizaba na primeira posición da súa Conferencia ao finalizar a liga regular.
* Antes da tempada 1981–82, a NHL trasladou aos Canadiens á Adams Division.
* Dende 1981–82, o campionato de Conferencia é entregado ao equipo que gaña as Finais de Conferencia nos *play-offs*.
* A NHL realiñouse nas conferencias Leste e Oeste antes da tempted 1993-94. Montreal foi localizado na Northeast Division da Conferencia Leste.
* A liga regular foi acurtada a 48 partidos a causa do *lockout* de 1994-95.
* Ao principio da tempada 1999–2000, os equipos recibían un punto por cada derrota na prórroga durante os partidos da liga regular.
* A tempada foi cancelada a causa do *lockout* de 2004-05.
* Antes da tempada 2005–06, a NHL introduciu o *penalty shootout* nos partidos de liga regular nos que o empate perdurara logo dunha prórroga de cinco minutos, para evitar os empates.
* A tempada foi acurtada a 48 partidos a causa do *lockout* de 2012-13.
* A NHL realiñouse antes da tempada 2013–14. Os Canadiens foron localizados na Atlantic Division da Conferencia Leste.

## Totais de todas as tempadas 
## Notas
Parque Nacional Lemmenjoki

O **Parque nacional Lemmenjoki** atópase no oeste de Finlandia, na rexión de Lapin Lääni.

## Características 
O hábitat predominante é a Taiga. Con 285.000 hectáreas trátase do meirande parque nacional de Finlandia. O parque foi creado en 1956.

## Vexetación e fauna 
O bosque predominante é o piñeiral. Na parte máis meridional tamén existen exemplares de abetos e bidueiros. Pequenas poboacións de oso pardo e
lobo. Entre as aves salientar a curuxa gabián e o cisne bravo.

## Véxase tamén 
### Ligazóns externas 
* Web oficial do parque .
Train (grupo musical)

**Train** é un grupo musical estadounidense de rock de San Francisco, formado en 1993. O grupo está formado por Pat Monahan (voz), Jimmy Stafford (guitarra), Jerry Becker (guitarra e piano), Hector Maldonado (baixo), Drew Shoals (batería), Nikita Houston (coros) e Sakai Smith (coros).

## Discografía 
; Álbums de estudio
* *Train* (1998)
* *Drops of Jupiter* (2001)
* *My Private Nation* (2003)
* ''For Me, It's You* (2006)
* *Save Me, San Francisco* (2009)
* *California 37* (2012)
* *Bulletproof Picasso* (2014)
* *Christmas in Tahoe'' (2015)

## Notas 
## Véxase tamén 
### Ligazóns externas 
* Páxina oficial
The Vamps

**The Vamps** é un grupo musical británico formado por Brad Simpson (voz e guitarra), James McVey (guitarra e voz), Connor Ball (baixo e voz) e Tristan Evans (batería e voz). Acadaron a fama a finais de 2012 con versións de cancións que subían a YouTube, o que lles valeu comparacións con One Direction e que sexan considerados unha "boy band". Asinaron con Mercury Records en novembro de 2012.

## Discografía 
### Álbums 
### Extended plays (EP's) 
* *Extras Album* (2014)
* *Somebody To You* (2014)
* *Live EP* (2015)
* *The Christmas EP* (2015)

### Singles 
* *Can We Dance* (2013)
* *Wild Heart* (2014)
* *Last Night* (2014)
* *Somebody To You* (2014)
* *Oh Cecilia (Breaking My Heart)* (2014)
* *Wake Up* (2015)
* *Rest Your Love* (2015)
* *I Found A Girl* (2016)

## Notas 
## Véxase tamén 
### Ligazóns externas 
* Páxina oficial
Andrés de Urdaneta

**Andrés de Urdaneta y Cerain**, nado en Ordizia posiblemente en 1508 e finado en Cidade de México o 3 de xuño de 1568, foi un militar, cosmógrafo, mariño, explorador e relixioso español. Participou nas perigosas expedicións de García Jofre de Loaísa e Miguel López de Legazpi, e acadou fama universal por descubrir e documentar a ruta a través do océano Pacífico dende Filipinas até Acapulco, coñecida como *Ruta de Urdaneta* ou *tornaviaje*.

## Notas 
## Véxase tamén 
### Ligazóns externas 
* Instituto Xeográfico Vasco "Andrés de Urdaneta"
* Contribución de Andrés de Urdaneta nos descubrimentos xeográficos da época, en: revista *"Lurralde"* nº 10)
Cristina Correa

**Cristina Correa Pombal**, nada en 1981, é unha política galega do PPdeG.

## Traxectoria
Licenciouse en Dereito na Universidade da Coruña e dedícase profesionalmente á asesoría xurídica. Nas eleccións municipais de 2015 foi a número 2 da candidatura do PPdeG en Oia e foi elixida concelleira. Inicialmente formou parte da oposición, cando foi elixida alcaldesa a socialista Rosa María Otero, asumindo a portavocía do grupo no mes de outubro trala renuncia do que fora candidato e alcalde Alejandro Rodríguez Rodríguez. No mes de novembro foi elixida nova alcaldesa de Oia tras presentar unha moción de censura que desbancou o goberno socialista e que contou co apoio de Converxencia Galega, polo cal pasou a gobernar en coalición con este grupo. En decembro de 2017 Converxencia abandonou o grupo de goberno, polo cal afrontou o resto do mandato en minoría. Nas eleccións municipais de 2019 encabezou a candidatura do PPdeG e revalidou a alcaldía ó lograla maioría absoluta. Nas municipais de 2023 foi reelixida alcaldesa, novamente con maioría absoluta.

## Notas
## Véxase tamén
### Outros artigos
*Eleccións municipais en Oia
Jo Jung-suk

**Jo Jung-suk** (en coreano: 조정석), nado en Seúl o 26 de decembro de 1980, é un actor surcoreano.

## Filmografía
Perfecto Pereiro Castro

miniatura|Placa en homenaxe a Perfecto Pereiro Castro en Ponte, Silleda.
**Perfecto Pereiro Castro**, nado en Xonxil (Noceda, Lalín) o 5 de decembro de 1871 e finado na vila de Silleda o 6 de agosto de 1947, foi un empresario galego.

## Traxectoria 
En 1915 fundou a Hidroeléctrica de Silleda. Anos máis tarde, construíu unha pequena central hidroeléctrica no río da Mera ao seu paso pola parroquia de Ponte (Silleda), que comezou a funcionar en 1920. Esta sería a primeira fábrica de luz do concello, que serviría para que a vila de Silleda e as parroquias que a rodeaban tivesen luz eléctrica. Na década de 1940 levantou unha nova central a carón do río Deza á altura da Ponte Taboada, na marxe esquerda do río, na parroquia de Prado (Lalín).

Grazas á electricidade producida polas centrais, Pereiro e a súa familia estiveron ao cargo de diversos negocios, como un serradoiro, un muíño eléctrico, un ultramarinos ou un café, que funcionou como sala de cine. Este, coñecido como o *Cine de Pereiro*, foi o primeiro establecemento destas características co que contou Silleda, que botou a andar arredor de 1934.

Trala súa morte en 1947, os seus fillos venderon as centrais hidroeléctricas a Cesáreo Sánchez Alonso, coñecido como Bastián e veciño da parroquia de Graba, que continuou co desenvolvemento eléctrico no concello de Silleda. O maior deles, Antonio, fora alcalde nos anos da II República Española.

## Homenaxe 
No ano 2016, un dos seus netos, Perfecto Pereiro Lázara, publicou un libro dedicado a el baixo o título de *Pereiro de Silleda: Vida y obra de un empresario dezano (1871-1947)*.

## Notas 
## Véxase tamén 
### Bibliografía 
*
James Morrison (cantante)

**James Morrison**, nado como **James Morrison Catchpole**; en Rugby, (Warwickshire) o 13 de agosto de 1984) é un cantante inglés. No 2006, o seu sinxelo "You Give Me Something" converteuse en éxito en Europa, Australia e o Xapón, acadando o Top 5 no Reino Unido e o Número 1 en Nova Zelandia. O seu álbum *Undiscovered*, ascendeu ó máis alto das listas no Reino Unido. No 2007 Morrison gañou o Brit Award a mellor artista masculino.

## Discografía 
### Álbums 
**Undiscovered* (2006)
**Songs for You, Truths for Me* (2008)
**The Awakening* (2011)
**Higher Than Here* (2015)

## Notas 
## Véxase tamén 
### Ligazóns externas 
*